CELEX: 32017R0719
Language: el
Date: 2017-04-07 00:00:00
Title: Κανονισμός (ΕΕ) 2017/719 του Συμβουλίου, της 7ης Απριλίου 2017, για την τροποποίηση του κανονισμού (ΕΕ) 2015/2192 σχετικά με την κατανομή των αλιευτικών δυνατοτήτων βάσει του πρωτοκόλλου για τον καθορισμό των αλιευτικών δυνατοτήτων και της χρηματικής αντιπαροχής που προβλέπονται στη συμφωνία αλιευτικής σύμπραξης στον τομέα της αλιείας, μεταξύ της Ευρωπαϊκής Κοινότητας και της Ισλαμικής Δημοκρατίας της Μαυριτανίας για περίοδο τεσσάρων ετών

22.4.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 106/8
            
         ΚΑΝΟΝΙΣΜΌΣ (ΕΕ) 2017/719 ΤΟΥ ΣΥΜΒΟΥΛΊΟΥ
   της 7ης Απριλίου 2017
   για την τροποποίηση του κανονισμού (ΕΕ) 2015/2192 σχετικά με την κατανομή των αλιευτικών δυνατοτήτων βάσει του πρωτοκόλλου για τον καθορισμό των αλιευτικών δυνατοτήτων και της χρηματικής αντιπαροχής που προβλέπονται στη συμφωνία αλιευτικής σύμπραξης στον τομέα της αλιείας, μεταξύ της Ευρωπαϊκής Κοινότητας και της Ισλαμικής Δημοκρατίας της Μαυριτανίας για περίοδο τεσσάρων ετών
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43, παράγραφος 3,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:
   
               (1)
            
            
               Στις 30 Νοεμβρίου 2006 το Συμβούλιο εξέδωσε τον κανονισμό (ΕΚ) αριθ. 1801/2006 σχετικά με τη σύναψη συμφωνίας αλιευτικής σύμπραξης μεταξύ της Ευρωπαϊκής Κοινότητας και της Ισλαμικής Δημοκρατίας της Μαυριτανίας (1) («η συμφωνία σύμπραξης»).
            
         
               (2)
            
            
               Στις 24 Μαΐου 2016 το Συμβούλιο ενέκρινε την απόφαση (ΕΕ) 2016/870 (2) για τη σύναψη του πρωτοκόλλου για τον καθορισμό των αλιευτικών δυνατοτήτων και της χρηματικής αντιπαροχής που προβλέπονται στη συμφωνία σύμπραξης για περίοδο τεσσάρων ετών, από τις 16 Νοεμβρίου 2015 («το πρωτόκολλο»).
            
         
               (3)
            
            
               Με τον κανονισμό (ΕΕ) 2015/2192 (3) του Συμβουλίου κατανέμονται μεταξύ των κρατών μελών οι αλιευτικές δυνατότητες που καθορίζονται βάσει του πρωτοκόλλου.
            
         
               (4)
            
            
               Η επιστημονική γνωμοδότηση της κοινής, ανεξάρτητης επιστημονικής επιτροπής που συστάθηκε δυνάμει του άρθρου 4 του πρωτοκόλλου εντόπισε πλεόνασμα μαύρου μερλούκιου και έλαβε υπό σημείωση την επιστημονική γνωμοδότηση του IMROP (Ινστιτούτο Ωκεανογραφικών Ερευνών και Αλιείας της Μαυριτανίας) του 2014, η οποία επιβεβαίωνε το πλεόνασμα για το καλαμάρι και τη σουπιά.
            
         
               (5)
            
            
               Σύμφωνα με το άρθρο 6 παράγραφος 1 στοιχείο α) του Πρωτοκόλλου, η μεικτή επιτροπή που συστάθηκε σύμφωνα με το άρθρο 10 της συμφωνίας αλιευτικής σύμπραξης αποφάσισε, κατά τη συνεδρίασή της στο Nouakchott στις 15 και 16 Νοεμβρίου 2016, να τροποποιήσει το πρωτόκολλο, με την εισαγωγή νέων αλιευτικών δυνατοτήτων για τις μηχανότρατες με ψυκτικές εγκαταστάσεις που αλιεύουν μαύρο μερλούκιο ως κύριο στοχευόμενο είδος και τα καλαμάρια και τις σουπιές ως δευτερεύοντα στοχευόμενα είδη, εντός των ορίων του διαθέσιμου πλεονάσματος.
            
         
               (6)
            
            
               Είναι σκόπιμο να κατανεμηθούν οι εν λόγω νέες αλιευτικές δυνατότητες μεταξύ των κρατών μελών για το υπόλοιπο της περιόδου εφαρμογής του παρόντος πρωτοκόλλου.
            
         
               (7)
            
            
               Επειδή η εισαγωγή νέων αλιευτικών δυνατοτήτων επηρεάζει τις οικονομικές δραστηριότητες και τον προγραμματισμό των αλιευτικών περιόδων των ενωσιακών σκαφών, ο παρών κανονισμός θα πρέπει να αρχίσει να ισχύει αμέσως μετά τη δημοσίευσή του.
            
         
               (8)
            
            
               Ο κανονισμός (ΕΕ) 2015/2192 θα πρέπει να τροποποιηθεί αναλόγως,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο άρθρο 1 παράγραφος 1 του κανονισμού (ΕΕ) 2015/2192, προστίθεται το ακόλουθο στοιχείο:
   
      
                  «η)
               
               
                  Κατηγορία 2α — Μηχανότρατες (με ψυκτικές εγκαταστάσεις) με στόχο τον μαύρο μερλούκιο:
                  
                              Ισπανία
                           
                           
                              Μαύρος μερλούκιος
                           
                           
                              3 500  τόνοι
                           
                        
                              Καλαμάρι
                           
                           
                              1 450  τόνοι
                           
                        
                              Σουπιά
                           
                           
                              600 τόνοι
                           
                        Στην κατηγορία αυτή, το πολύ 6 σκάφη μπορούν να αναπτύσσονται ταυτόχρονα στα μαυριτανικά ύδατα.».
               
            
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 7 Απριλίου 2017.
      
         
            Για το Συμβούλιο
         
         
            Ο Πρόεδρος
         
         L. GRECH
      
   
   
      (1)  ΕΕ L 343 της 8.12.2006, σ. 1.
   
      (2)  Απόφαση (ΕΕ) 2016/870 του Συμβουλίου, της 24ης Μαΐου 2016, για τη σύναψη, εξ ονόματος της Ευρωπαϊκής Ένωσης, του πρωτοκόλλου για τον καθορισμό των αλιευτικών δυνατοτήτων και της χρηματικής αντιπαροχής που προβλέπονται στη συμφωνία αλιευτικής σύμπραξης μεταξύ της Ευρωπαϊκής Κοινότητας και της Ισλαμικής Δημοκρατίας της Μαυριτανίας για περίοδο τεσσάρων ετών (ΕΕ L 145 της 2.6.2016, σ. 1).
   
      (3)  Κανονισμός (ΕΕ) 2015/2192 του Συμβουλίου, της 10ης Νοεμβρίου 2015, σχετικά με την κατανομή των αλιευτικών δυνατοτήτων βάσει του πρωτοκόλλου για τον καθορισμό των αλιευτικών δυνατοτήτων και της χρηματικής αντιπαροχής που προβλέπονται στη συμφωνία αλιευτικής σύμπραξης μεταξύ της Ευρωπαϊκής Κοινότητας και της Ισλαμικής Δημοκρατίας της Μαυριτανίας για περίοδο τεσσάρων ετών (ΕΕ L 315 της 1.12.2015, σ. 72).